text: Kobbertyverier breder sig
  21 oktober 2011 kl. 08.22
  Kobbertyverier på kirkegårde fylder stadig mere i politiets døgnrapporter.
  I sidste uge fik Hedensted Kirke stjålet syv nedløbsrør af kobber, og natten til tirsdag gik det for anden gang på under en måned udover Langskov Kirke ved Ølholm, der også mistede nedløbsrør.
  Stenderup Kirke ved Vejen har mellem mandag og onsdag fået stjålet en udendørs PH-lampe af kobber. 
  Natten til tirsdag blev der begået tyveri fra Filskov Kirke på Omme Landevej i Filskov. Her blev der stjålet to 30 centimeter høje kobberlamper.
  TV SYD har tidligere fortalt om tyverier fra kirkekårde i Esbjerg-området.
  